CELEX: 32016R0302
Language: mt
Date: 2016-02-25 00:00:00
Title: Regolament ta' Implimentazzjoni tal-Kummissjoni (UE) 2016/302 tal-25 ta' Frar 2016 dwar il-klassifikazzjoni ta' ċerti prodotti fin-Nomenklatura Magħquda

4.3.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 58/21
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/302
      tal-25 ta' Frar 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella mogħtija fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tkunx konformi ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta' Frar 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Id-Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett f'forma ta' bord tal-plastik għat-tpinġija ta' daqs ta' madwar 31 cm × 32 cm, b'wiċċ manjetiku ċar tal-plastik għat-tpinġija u għat-tħassir. Il-wiċċ huwa mdawwar u miżmum minn gwarniċ tal-plastik.
                     Hemm pinna tal-plastik għat-tpinġija b'ponta tal-metall, marbuta mal-bord bi spaga, li meta tintmess mal-wiċċ tal-bord tipproduċi stampi, ittri, eċċ. permezz tal-proprjetà manjetika tal-wiċċ. Hemm erba' timbri żgħar tal-plastik b'kalamita, mhux fissi fil-gwarniċ tal-plastik, li wieħed jista' jaqbadhom b'idejh u jużahom biex jittimbra forom fuq il-wiċċ tal-bord.
                     Il-funzjoni tat-tħassir taħdem billi terfa' l-parti ta' fuq tal-plastik; il-mekkaniżmu għall-irfigħ tal-parti ta' fuq huwa inkorporat fil-qiegħ tal-bord għat-tpinġija u jitfi l-funzjoni manjetika.
                     L-oġġett huwa maħsub għad-divertiment tat-tfal.
                     Ara l-istampa (*)
                     
                  
                  
                     9503 00 95 
                  
                  
                     Il-klassifikazzjoni tiġi stabbilita skont ir-regoli ġenerali 1, 3(a), 3(b) u 6 għall-interpretazzjoni tan-Nomenklatura Magħquda (GIR), u skont l-għażla tal-kliem tal-kodiċijiet NM 9503 00  u 9503 00 95 .
                     Il-klassifikazzjoni bħala lavanja jew bord, b'uċuħ għall-kitba jew għat-tpinġija skont l-intestatura 9610  hija eskluża, peress li l-oġġett mhux qiegħed biex jintuża għall-kitba jew għat-tpinġija b'lapsijiet tal-lavanja, b'ġibsijiet, b'markers bil-ponta tal-feltru jew tal-fibra (ara n-Noti ta' Spjegazzjoni tas-Sistema Armonizzata (HSEN) għall-intestatura 9610 ).
                     L-oġġett għandu l-karatteristiki ta' ġugarell tal-intestatura 9503 . Peress li l-intestatura 9503  tipprovdi l-iktar deskrizzjoni speċifika, il-klassifikazzjoni skont l-intestatura 3926  bħala oġġetti oħrajn tal-plastik hija eskluża wkoll.
                     L-oġġett huwa oġġett kompożitu skont it-tifsira ta' GIR 3(b). Huwa magħmul mill-plastik u minn wiċċ manjetiku, li flimkien jiffurmaw ħaġa waħda (ara wkoll l-HSEN ta' GIR 3(b), (IX)).
                     Il-gwarniċ u l-wiċċ huma magħmula mill-plastik. Il-komponenti tal-plastik huma dominanti u jagħtu lill-oġġett il-karattru essenzjali tiegħu skont it-tifsira ta' GIR 3(b).
                     Għaldaqstant, l-oġġett irid jiġi kklassifikat skont il-kodiċi NM 9503 00 95 , bħala ġugarelli oħrajn tal-plastik.
                  
               
            (*)  L-istampa qiegħda biss għall-informazzjoni.